|  |  |
| --- | --- |
|  |  |
|  |  |
| Индекс на документирана информация |  |
| РИ-ИСУ-07.01.01.00.00/3-1 |  |

“АСАРЕЛ-МЕДЕТ” АД – ГР. ПАНАГЮРИЩЕ

Рег.№   93-00-12017/12.01.2024

 **УТВЪРДИЛ:**

**Прокурист:**

**/Г. Костова /**

**Дата:………...**

**ТЕХНИЧЕСКО ЗАДАНИЕ**

за

Изготвяне на Работен проект за обект: ***„Доставка на нова филтър-преса и монтаж на филтър-пресата в сградата на старо филтърно отделение.“***

**І. Съществуващо положение**

 Обезводняването на получения медно-флотационен концентрат при плътност над 1800 g/l постъпва в агитационен чан, а оттам, чрез помпа се подава на филтър преса тип VPA 1540 от „Metso-Minerals”. Получаваният концентрат е с влага под 10%. Пресата е с капацитет от 40 t/h обезводнен концентрат и няма предвидено резервно съоръжение в случай на ППР. Осигурени са резервни части за съществуващата филтър преса, като в практиката като най-дълго траещите ремонти са свързани с подмяна на ГТЛ и хидро-цилиндри. Необходими са по-продължителни спирания на филтър пресата минимум през две години за нанасяне на нова АКЗ с цел удължаване на експлоатационния живот на металоконструкциите. Ежедневната работа не позволява предвиждане на ППР за повече от 10 часа на ден.

В източната част на цех „Сгъстяване и филтрация“ (СиФ) са разположени „Вакуум филтри“, които са част от старата технологична схема за обезводняване на медено-флотационен концентрат. Те не са работили от пуска на VPA-1540 и към днешна дата цялата тръбно-транспортна мрежа, осигурявала работата на вакуум филтрите е силно корозирала и демонтирана в по-голямата си част.

**ІІ. Цел на задачата**

Изготвяне на работен проект за обект: ***„Доставка и монтаж на нова филтър преса в сградата на старо филтърно отделение“,*** при реализацията на който ще се осигури:

* Доставка, монтаж и въвеждане в експлоатация на нова филтър преса с производителност 40 t/h. Тя ще осигури резерв на работещата към момента филтър преса.
* Непрекъсваемост на процеса „филтрация“ и елиминиране риска от спиране на целия технологичен поток в ОФ „Асарел“ поради задържане на концентрат в работния сгъстител.

**ІІІ. Обхват на задачата**

Да се определи в Работен проект обемът и стойността на СМР за изпълнение на обект: „Доставка и монтаж на нова филтър преса в сградата на старо филтърно отделение“.

Проектирането да се изготви двуфазно.

**Фаза „Идеен проект“**

Идейният проект има за цел да определи основните технологични и технически характеристики на вакуум-преса с производителност 40t/h обезводнен концентрат, пригодността на сградата и конкретното помещение за разполагане на машината и спомагателните съоръжения по отношение размери, технологични и сервизни отвори, носимоспособност на конструкцията, обслужваемост, трасета на тръбопроводи и електроповоди. В идейния проект да се предвидят минимум две алтернативи за ситуиране на съоръжениято. Да се предложи най-добър вариант за работно проектиране, обоснован по технико-икономически критерии.

Идейният проект следва да изпълни следните задачи:

* Изготвяне наТехническо и конструктивно заснемане на сграда „Старо филтърно“ с оглед установяване възможността за монтиране на нова филтър преса с производителност 40 t/h и прилежащите ѝ довеждащи и отвеждащи тръбопроводи и спомагателни апарати и механизми, в т.ч.:
* Обследване конструктивните елементи на сградата, за да се придобие представа дали е възможен монтаж на филтър преса с производителност 40t/h на мястото на излезлите от експлоатация „Вакуум филтри**“.** Изготвяне на конструктивно становище относно носимоспособността на конструкцията и възможността за монтаж на филтър преса с капацитет 40 t/h на мястото на излезлите от употреба вакуум филтри;
* Оценка възможността за използване на технологичните отвори за разтоварване на старите вакуум филтри към бункерите за концентрат и при необходимост да се проектира тяхната реконструкция.
* Извършване на архитектурно заснемане, с цел установяване необходимостта от ремонтни дейности на покрива, облицовки на стените, реконструкция на прозорци, и др.
* Определяне вида и обема на демонтажните работи за премахване на старите вакуум филтри и съпътстващите им съоръжения както на ниво вакуум-филтри, така и на етажа под тях.
* Оценка на възможността демонтажните и монтажните работи, както и дейностите по обслужване и текущ ремонт на новомонтираната филтър преса да се извършват посредством наличния мостови кран с товароносимост 12,5 t. В случай на невъзможност, да се предложат алтернативи.
* Да се оразмери технологично и да се проектира тръбопровод за транспорт на пулп от агитационния чан до новата филтър преса. Агитационният чан е снабден с две шламови помпи – работна и резервна. За новата филтър преса ще се използва резервната помпа. Да се осигури възможност всяка от филтър пресите да може да се захранва с всяка от помпите при чана.
* Да се оразмерят и посочат:
* трасета на тръбопроводи за осигуряване на въздух и вода за технологичните процеси на филтър пресата.
* електроснабдяване на филтър пресата.
* необходимите съоръжения за отвеждане на промивните води;
* Да се определи начина на доставка на обезводнения концентрат до бункерите, като при необходимост се предвиди монтаж на гумено-лентов транспортъор под филтър пресата.
* Да се предвиди новата филтър преса да работи в автоматичен и в ръчен режим.
* Ситуирането на филтър пресата да бъде оптимално спрямо захранването с пулп, вода, въздух и ел. енергия, както и по отношение разтоварващите отвори към бункерите за концентрат.
* Да се изготви ТЗ за доставка на филтър преса с производителност 40 t/h, по възможност аналогична или еквивалентна на наличната VPA-1540-46.

Идейният проект да се разработи в следните части:

1. Част „Машинно-технологична и машинно-конструктивна“

2. Част „Архитектурна“

3. Част „Строително-конструктивна“

4. Част „Инсталации и мрежи на техническата инфраструктура“

5. Част „Икономика“ – Инвестиционни и експлоатационни разходи

Отделните проектни части могат да бъдат обединени в едно книжно тяло.

**Фаза „Работен проект“.** Работният проект ще бъде изготвен приемане от ЕТИС на Идейния проект, избор на конкретен модел филтър преса и получаване на техническата документация към нея.

**ІV. Изисквания към работния проект.**

Изпълнителят да оформи работния проект съобразно критериите и изискванията на Наредба №4/21 май 2001г за обхвата и съдържанието на инвестиционните проекти. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.

Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.

При изготвяне на работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване, водоснабдяване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.

Към всички части на работния проект да се приложат изчисленията обосноваващи проектните решения за гарантиране на висока сигурност при тяхното изграждане и бъдеща експлоатация;

Проектните решения да са икономически обосновани;

В количествените сметки да бъдат предвидени необходимите уреди и оборудване обезпечаващи провеждането на единични изпитания и водни проби.

***При разработване на РП да се вземат предвид следните предпоставки:***

* да бъде предоставена технология за демонтажни и монтажни работи
* да бъде осигурен достъп за ревизия и извършване на ремонтни дейности
* да се предвидят необходимите АКЗ;

В количествените сметки да бъдат предвидени необходимите уреди и оборудване обезпечаващи провеждането на единични изпитания и водни проби.

Подготовка на Техническо задание за доставка на специфични материали, съоръжения и технологично стандартно и нестандартно оборудване. Проектантът е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментари с доставчици на такова.

Детайли, където налагат специфична доставка на оборудване да се маркират „ON HOLD” и доразработят в работна фаза след конкретния избор на оборудване, като в КС и КСС залегнат за изпълнение.

Проектирането да се извърши по нормативи Еврокод.

Работният проект да бъде с минимални инвестиции и минимално необходим срок за строителни работи.

Всички части на работния проект да бъдат съгласувани от всички проектанти работили по него.

Ако се предвижда монтаж на повдигателни съоръжения и/или СПО, проектантът да разработи работни проекти за тяхната регистрация и узаконяване в обем и обхват, съгласно действащата нормативна уредба за тази дейност.

Работният проект да включи разработване на следните проектни части по подобекти, както следва:

**„Демонтажни работи“ –** Технология, схеми, чертежи, обяснителна записка, онагледяващи и описващи демонтажните работи на изведеното от експлоатация оборудване, тръбопроводи и др. Количествени сметки

 **„Технологична и Машино – конструктивна“** –Описание за технологията и режима на работа съоръжението при всички възможни експлоатационни случаи. Технологично оразмеряване на системите за подаване на пулп, транспортна вода и въздух, вкл. спирателна и контролна арматура. Избор и обосновка на материалите за изработка на технологичното оборудване. Сборни и детайлни чертежи. Монтажна схема. Технически спецификации и количествени сметки.

 **„Строително - конструктивна“** – за всички монолитни и стоманени конструкции за подобекта. Конструктивно-монтажни детайли. Специфични детайли на елементите на строителната конструкция. АКЗ на бетонови и метални повърхности, защита от абразия. Статически изчисления с подробни строителни чертежи, детайли, КМД-чертежи, спецификации на съоръжения, материали, допуски на отклонение, контрол и приемане на конструктивните елементи и обяснителна записка; ТК на СК в т.ч. конструктивно становище. Количествена сметка.

**„Архитектурна“ -** Интериорно и Екстериорно оформление и Топло-Техническа Ефективност /ТТЕ/” Планове, разрези и детайли. Количествена сметка;

**„ВиК”-** ситуационно и нивелетно разположение на предвидените в проекта тръбопроводи и арматура, обвързано наличните съоръжения и конструкции, Хидравлическо оразмеряване на системата за зададеното водно количество. Монтажна схема. Количествена сметка.

"**Електро и Автоматизация“-** в това число Електроснабдяване, включително дублиращо и алтернативно, количествена сметка и кабелен журнал. Осигуряване на локално и дистанционно управление на филтърпресата.

**„Пожарна безопасност”** разработката да бъде съобразена с действащите нормативни актове.

„**План за безопасност и здраве“** съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта.

- организационен план;

- строителен ситуационен план;

- комплексен план-график за последователността на извършване на СМР;

- мерки и изисквания за осигуряване на безопасност и здраве при извършване на СМР, включително за местата със специфични рискове;

- схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

- схема на местата на строителната площадка, на които се предвижда да работят двама или повече строители;

- схема на местата на строителната площадка на които има специфични рискове;

- схема на местата за инсталиране на повдигателни съоръжения и скелета;

- схема на местата за складиране на строителни продукти и оборудване, временни работилници и контейнери за отпадъци;

- схема на разположението на санитарно-битовите помещения;

- схема на захранване с ел.ток, вода, отопление, канализация и др.

- схема и вид на сигнализацията за бедствие, авария, пожар или злополука, с определено място за оказване на първа помощ.

 **„Инструкции за експлоатация”, поддръжка и ремонт**;

**"ПОИС",** включваща последователност на дейностите, технология на СМР.

**Инструкции за провеждане на единични изпитания.** Технологична схема и технически решения за превключване, технология и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба №3 за тези дейности, количествена сметка за необходимите уреди и консумативи;

**Подробни количествени ведомости** и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване, обезпечаващи провеждането на единични изпитания и водни проби;

**Обяснителни записки по отделните проектни части** с необходимите изчисления, чертежи и детайли;

**Изготвяне на технически задания** за доставка на специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;

**Други** (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект

**Размножаване работния проект – в 5 оригинални хартиени** екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel)

**Авторски надзор** на място с оглед спазването на проекта по време на строителството и монтажа, както и правилата за осигуряване на здравословни и безопасни условия на труд и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителят има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора.

**Изготвяне на Екзекутивна документация** в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel)

Отделните части на проекта да бъдат разработени в тясна обвързаност, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

 **V. Други мероприятия за проектиране. Специфични изисквания:**

1. Работния проект да бъде с минимални инвестиции и минимално необходим срок за строителни работи.

2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова**. За предвиденото в работния проект оборудване проектантът да препоръча задължително алтернативни производители на такова, отговарящо на параметрите по спецификация.**

4. Проектната разработка да бъде съобразена с:

Съществуващото положение и състояние на машините и съоръженията в отделение „Сгъстяване и филтрация“.

**VI. Общи изисквания към офериращите организации**

- **Състезателна част**

1.Офертата да съдържа **Работна програма и таблица за изпълнение на задачата**, включваща мероприятия за изпълнение, срок за изпълнение в календарни дни, обща стойност /лв., без ДДС/. Оферентите да представят **обяснителна записка за съдържание на проектната разработка по части с обем и обхват съгласно визията на проектанта.** Забележка: Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.

2. Офертите да съдържат подробно описание на дейностите с конкретни твърди цени и рекапитулирана обща офертна цена.

Цената на проекта по части и общата цена да бъдат оферирани в лева (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по пълна съпоставимост.

 3. Общо цената на проекта да бъде представен по части съгласно Техническото задание в следния формат:

Таблица № 1

| №по ред | Задача | Вложено време/ч.ч./ | Хонорарна стойност по методики Наредба №1 наКИИП./лв.без ДДС/ |
| --- | --- | --- | --- |
| **І.** | **Идеен проект и изготвяне на ТЗ за доставка на нова филтър преса** |  |  |
| **II** | **Работен Проект** |  |  |
| 1 | Част „Демонтажни работи“ |  |  |
| 2 | Част „Технологична и Машино – конструктивна“ |  |  |
| 3 | Част „Строително - конструктивна” |  |  |
| 4 | Част „Архитектурна” |  |  |
| 5 | Част „ВиК” |  |  |
| 6 | Част „Електро и автоматизация“ |  |  |
| 7 | Част „Пожарна безопасност” |  |  |
| 8 | Част „ПБЗ” |  |  |
| 9 | Част „Инструкции за експлоатация, поддръжка и ремонт” |  |  |
| 10 | Част "ПОИС" |  |  |
| 11 | Технология и програма за провеждане на единични изпитания и 72-часови проби при експлоатационни условия. Инструкции за провеждане на водни проби. |  | Интегрирани в цената за работен проект. |
| 12 | Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС |  | Интегрирани в цената за работен проект. |
| 13 | Обяснителни записки по отделните проектни части с необходимите изчисления, чертежи и детайли |  | Интегрирани в цената за работен проект. |
| 14 | Подготовка на Техническо задание за доставка на специфични материали, съоръжения и технологично стандартно и нестандартно оборудване |  | Интегрирани в цената за работен проект. |
| 15 | Други в зависимост от техническото решение и по преценка на офериращите /ако има такива/ |  | Интегрирани в цената за работен проект. |
| 16 | Размножаване работния проект по подобекти – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel) |  | Интегрирани в цената за работен проект. |
| 17 | Специфични изисквания към Работен проект |  | Интегрирани в цената за работен проект. |
| II. | **Обща стойност за работен проект, лева без ДДС** |  |  |
| ІII | **Авторски надзор (АН) с техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здравословни и безопасни условия на труд и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта. |  |  |
| 1 | Часова ставка за АН с ТП |  |  |
| 2 | Общ брой необходими човекочасове за АН и ТП |  |  |
|  | **Обща стойност за АН с ТП, лева без ДДС** |  |  |
| ІV | **Изготвяне на Екзекутивна документация (ЕД)** за всеки подобект в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel) |  |  |
| 1 | Часова ставка за изготвяне на екзекутивна документация |  |  |
| 2 | Общ брой необходими човекочасове за АН |  |  |
|  | **Обща стойност за изготвяне на ЕД** |  |  |
|  | **Обща стойност т.I-IV** |  |  |
| V | Максимална гаранция „Добро изпълнение” в % от общата стойност на проекта **(минимум 10 %)** |  |
| VI | Начин на плащане: |  |
|  | - аванс % от общата стойност на проекта***(ако се предвижда аванс, същия се обезпечава с Банкова гаранция)*** |  |
|  | - схема за разплащане |  |
| VІI | Срок за изпълнение |  |
| 1 | Срок за изготвяне на Идеен проект и ТЗ за доставка на филтър преса |  |
| 2 | Срок за изготвяне на РП  |  |
|  | **Общ срок за услугата:** |  |
| 3 | **Срок** за изготвяне и предаване на становище за техническо съответствие на оферти за доставка на технологично, стандартно и нестандартно оборудване и материали за нуждите на проекта, считано от деня на представяне на техническата част на постъпилите оферти за съответното оборудване и/или материали от Възложителя на Изпълнителя с подписване на предавателно-приемателен протокол. |  |
| 4 | **Срок** за изготвяне на Екзекутивна документация.  |  |

**Забележки:**

**1. При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.**

Общата цена се счита пределна за пълен изцяло завършен работен проект.

1. Офертата да съдържа **финансова схема** на заплащане на проекта. С предимство е максимално разсрочен срок на плащане на сумите.

Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане - какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.

5. Оферента да представи максимална **гаранция за добро изпълнение**, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90 дневен срок след успешно въвеждане в експлоатация.

6. Неустойки при неизпълнение на задачата. (минимум съгласно проектодоговора)

7. Отчет за приходите и разходите и Баланс за предходни 2 години;

8. Офериращите организации да предложат **СРОК** **(в календарни дни)** за извършване на проучвателно-проектните работи с подробен времеви график по части, съгласно Таблица № 1.

**Забележка**: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.

9. Готовност за започване на работа (в календарни дни).

10. Офертите да бъдат **валидни** не по-малко от 120 дни от представянето им в „Асарел-Медет” АД.

11. Офериращите организации **да парафират и подпечатат** **на всяка страница** приложения проекто-договор, с което удостоверяват, че са запознати и съгласни с всички клаузи в него.

12. Представяне на **препоръки** от 3 други предишни или настоящи Възложители и **Референтен списък** на Възложители с адреси, телефони и лице за контакти за изпълнявани проекти с подобен характер**.**

13. Екип за изпълнението на проекта. *(Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата* с включени в списъка ръководител на проекта и правоспособни лица.

14. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.

15. Представяне на Декларация за конфиденциалност – ще бъде подписана по време на извършване на оглед на обекта.

16. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №4**, че ще спазват действащата нормативна уредба и изискванията към проектанта за управление на строителни отпадъци /СО/.

**- Несъстезателна (техническа) част**

1. Точен адрес, лица за контакти, e-mail, факс, телефон

2. Удостоверение за актуално състояние на фирмата

3. Изисквания за съдействие от страна на Възложителя

4. Офериращите организации да представят копие от **застрахователна полица**, съгласно чл.171 и чл.172 от ЗУТ и Наредба за условията и реда за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.

5. Наличие на система за управление на качеството

6. Автореференция, банкови препоръки. *(Фирмата-оферент е с предимство ако е изпълнявала такъв вид работа)*

**VII. Начин и критерии за приемане на извършената работа.**

- Приемане на изработени работни проекти с подписване на двустранен предавателно-приемателен протокол за задачата.

- Утвърден протокол от Експертен технико-икономически съвет на Възложителя.

**VІІІ. Други условия**

1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.

2. Да се спазват „Общите условия” към договори, сключвани от ‘Асарел-Медет’ АД с външни партньори в контролираните от „Асарел-Медет”АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.

3. Задължително е спазването на предписанията на отдели „БЗР”, „ВК”, „Екология”, „Фирмена сигурност” и от контролните органи.

4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.

5. Оферентите могат да извършат оглед на обекта след предварително съгласуване деня посещението.

Офертите да се представят до 15.30 часа на ………. .20….г. по един от следните начини:

- На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **Оферта за изготвяне на работен проект за обект: *„Доставка на нова филтър-преса и монтаж на филтър-пресата в сградата на старо филтърно отделение.“*** и забележка: **„Да се отвори само в присъствието на определената за целта комисия !”**.

- По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

- На e-mail: **pbox@asarel.com**, лично на вниманието на Изпълнителния Директор.

Предложения, получени след крайния срок за представяне, както и такива, представени в незапечатан или с нарушена цялост плик, не се приемат.

В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.

До изтичане на срока за подаване на предложенията всеки кандидат може да промени, допълни или оттегли предложението си.

Офертите се отварят и разглеждат от избраната за целта комисия.

**ІХ. За контакти**

За контакти: „Асарел – Медет“ АД; тел: (0357) 60 210

- вътр.419 – р-л отдел“Строителство“ –инж. Здр. Кърпаров

- вътр. 651- инв. контрол - инж. Стойо Боснев

**ПРИЛОЖЕНИЯ:**

1. Технически изисквания в част ИКТ **- Приложение № 1;**
2. Технически изисквания по част Автоматизация - **Приложение № 2.**
3. Декларация за извършен оглед на обекта – **Приложение №3**
4. Декларация за конфиденциалност - **Приложение №4**
5. Декларация за управление на строителните отпадъци - **Приложение №5**
6. ПРОЕКТО-ДОГОВОР – **Приложение №6** /Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по пректо- договора/. Бележки към проекто-договора НЯМА да се приемат в последващи етапи от проучването.
7. Разпределение на трети етаж (Приложение 7.1) и разрези 1-1, 2-2 и 3-3 (Приложение 7.2)на отделение „СиФ“.

**ИЗГОТВИЛ: СЪГЛАСУВАЛИ:**

Инв.контрол: Р-л отдел „Строителство“:

/инж. Стойо Боснев/ /инж. Здр. Кърпаров/

 Н-к цех: ОФ „Асарел“:

 /инж. Н. Елшишки/

 Р-л отдел “Автоматизация“

 /инж. Г. Чуклев/

 Р-л отдел „БЗР“:

 /инж.Ив. Смилянов/

 Р-л отдел „Екология“:

 /инж. М. Джиджинкова/

 Директор „ПД“:

 /инж. Ив. Чолаков/